Cuneiform Tablet Kt v/k 90 (AKT 3 74)
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
um-ma ša-lim-a-ḫu-um-ma a-na pu-šu-ke-en₆ ù dan-a-šur qí-bi₄-ma KÙ.BABBAR ša DAM.GÀR ša ku-ṣí-a ub-lá-ni ḫa-ra-num ša ma-at ša-pì-il₅-tim ša-da-at ù a-na-kam ší-mì AN.NA ú-lá i-ba-ší šu-ma ḫa-ra-num ša ma-at ša-pì-il₅-tim e-ta-ar-ba-am ma-lá dí-in a-lim{ki} AN.NA ù TÚG.ḪI.A a-ša-a-ma i pá-nim-ma ú-šé-ba-lá-ku-nu-tí a-šu-mì lu-qú-tim a-ni-tim mì-ma dan-a-šur la i-kà-lá 2 GÚ 10 ma-na AN.NA ku-nu-ki-a 40 TÚG ŠÀ.BA 20 TÚG kà-áb-tù-tum 33 TÚG ša ba-ri-ni ŠÀ.BA 10 TÚG kà-áb-tù-tum a-šur-ma-lik i-ra-de₈-a-ku-nu-tí lu-qú-tám a-ni-tám lu ša šé-ep PUZUR₄-a-šur za-ki-a-ma dan-a-šur li-ta-al-kam mì-šu ša ta-áš-pu-ra-ni-ni 6 TÚG.ḪI-tí-kà i-dí-sú-en₆ i-ta-ba-al i-na na-áš-pè-er-tí-a ku-lu-ma-a ù i-dí-sú-en₆ i-ra-de₈-ú-ni-ku-nu-tí mì-šu ša a-na-ku i-dí-sú-en₆ uk-ta-na-šu-du a-na dan-a-šur qí-bi₄-ma iš-tí KÙ.BABBAR ša ik-ri-bi₄-a 10 GÍN KÙ.GI ù 5 ma-na URUDU ma-sí-a-am lu-ub-lu-nim ša-du-a-tám mì-ma ta-da-na-am KÙ.BABBAR i-lá-kam-ma ik-ri-bi₄-a ú-šé-ra-ab a-na ší-a-ma-tim ú-lá i-tù-ar